(22)

Il-Kapitolu li ġej għandu jiddaħħal wara l-Artikolu 22: “KAPITOLU VIIa AWTORITAJIET REGOLATORJI NAZZJONALI Artikolu 22a Ħatra u indipendenza tal-awtoritajiet regolatorji nazzjonali 1. Kull Stat Membru għandu jaħtar awtorità regolatorja nazzjonali waħda. 2. L-Istati Membri għandhom jiggarantixxu l-indipendenza tal-awtorità regolatorja nazzjonali u jiżguraw li teżerċita l-poteri tagħha b'mod imparzjali u trasparenti. Għal dan il-għan, Stat Membru għandu jiżgura li, meta twettaq il-kompiti regolatorji kkonferiti fuqha permezz ta' din id-Direttiva u leġiżlazzjoni relevanti oħra, l-awtorità regolatorja: a) tkun legalment distinta u funzjonalment indipendenti minn kwalunkwe entità oħra pubblika jew privata oħra; u b) li l-persunal tagħha u l-persuni responsabbli għall-ġestjoni tagħha jaġixxu indipendentement minn kull interess tas-suq, u c) ma jippruvawx ifittxu jew jieħdu istruzzjonijiet diretti minn kwalunkwe gvern jew entità pubblika jew privata waqt it-twettiq tal-ħidma regolatorja. 3. Sabiex titħares l-indipendenza tal-awtorità regolatorja nazzjonali, l-Istati Membri għandhom b'mod partikolari jiżguraw li: a) l-awtorità regolatorja nazzjonali għandha personalità ġuridika, awtonomija finanzjarja , u riżorsi umani u finanzjarji biżżejjed biex twettaq id-dmirijiet tagħha; b) il-membri tal-bord tal-awtorità regolatorja nazzjonali jinħatru għal perjodu fiss mhux rinovabbli ta' għall-inqas ħames snin iżda ta' mhux aktar minn seba’ snin u li għall-ewwel mandat, dak il-perjodu għandu jkun ta' sentejn u nofs għal nofs il-membri. Il-membri jistgħu biss jitneħħew mill-kariga matul il-mandat tagħhom jekk ma jibqgħux jissodisfaw il -kundizzjonijiet stabbiliti f'dan l-Artikolu jew minħabba li kienu ħatja ta' mġiba ħażina skond il-liġi nazzjonali ; u c) il-ħtiġijiet baġitarji tal-awtorità regolatorja nazzjonali huma koperti mid-dħul dirett mill-f’operazzjonijiet fis-suq tal-enerġija. Artikolu 22b L-għanijiet ta' politika tal-awtorità regolatorja nazzjonali Fit-twettiq tal-kompiti regolatorji speċifikati f'din id-Direttiva, l-awtorità regolatorja nazzjonali għandha tieħu l-miżuri kollha raġonevoli għall-ksib ta' dawn l-għanijiet: a) il-promozzjoni, f'kooperazzjoni mill-qrib mal-Kummissjoni, mal-Aġenzijau l-awtoritajiet regolatorji nazzjonali ta' Stati Membri oħrajn ║ ta' suq intern tal-elettriku li jkun kompetittiv, sikur u ambjentalment sostenibbli fi ħdan il-Komunità, u ftuħ effettiv fis-suq għall-konsumaturi u l-fornituri kollha tal-Komunità kif ukoll li jkun żgurat li n-networks tal-provvista tal-enerġija joperaw b'mod effettiv u affidabbli waqt li jitqiesu objettivi fuq perjodu ta' żmien twil; b) l-iżvilupp ta' swieq ▐ kompetittivi u li jiffunzjonaw tajjeb fi ħdan l-Unjoni Ewropea sabiex jinkiseb l-għan imsemmi fil-punt (a); c) it-tneħħija ta' kwalunkwe restrizzjonijiet fuq il-kummerċ fl-elettriku bejn l-Istati Membri, inkluż l-iżvilupp ta' kapaċitajiet xierqa ta' trażmissjoni transkonfinali li jilqgħu d-domanda, u jtejbu l-integrazzjoni ta' swieq nazzjonali u sabiex iħaffu il-fluss bla xkiel tal-elettriku madwar l-Unjoni Ewropea; d) l-iżvilupp, bl-iktar mod effettiv fir-rigward tal-ispiża , ║ ta' sistemi ta' networks orjentati lejn il-konsumatur , sikuri, effiċjenti u ta' min joqgħod fuqhom, li jippromwovu ▐ l-adegwatezza tas-sistema waqt li jiżguraw l-effiċjenza fl-enerġija u l-integrazzjoni ta' enerġiji li jiġġeddu fuq skala kbira u żgħira u ġenerazzjoni distribwita kemm fin-networks ta' trażmissjoni kif ukoll ta' distribuzzjoni; e) il-faċilitazzjoni tal-aċċess għan-network ta' kapaċità ta' ġenerazzjoni ġdida, b'mod partikolari t-tneħħija ta' ostakoli li jistgħu jimpedixxu d-dħul ta' kompetituri ġodda fis-suq u ta' enerġiji li jiġġeddu; f) li jiġi żgurat li l-operaturi tan-netwerk jingħataw inċentivi xierqa, kemm fit-tul kif ukoll fiż-żmien fil-qosor, sabiex iżidu l-effiċjenzi fil-prestazzjoni tan-netwerk u jġibu 'l quddiem l-integrazzjoni tas-suq; g) li jiġi żgurat li l-konsumaturi jibbenefikaw permezz tal- funzjonament effiċjenti tas-suq nazzjonali tagħhom, waqt li tkun promossa kompetizzjoni effettiva f'kooperazzjoni mal-awtoritajiet dwar il-kompetizzjoni, u li jkun żgurat il-ħarsien tal-konsumatur; h) li tingħata għajnuna għall-kisba ta' standards għolja ta' servizz universali u pubbliku fil-provvista tal-elettriku, li jingħata kontribut għall-ħarsien ta' konsumaturi vulnerabbli, u li tingħata għajnuna biex ikun żgurat li l-miżuri għall-ħarsien tal-konsumatur stipulati fl-Anness A jkunu effettivi; u i) l-armonizzazjoni meħtieġa tal-proċessi tal-iskambju tad-data. Artikolu 22c Dmirijiet u setgħat tal-awtorità regolatorja nazzjonali 1. L-awtorità regolatorja nazzjonali għandu jkollha d-dmirijiet li ġejjin li hija għandha twettaq, fejn ikun xieraq, f'konsultazzjoni mill-qrib ma' korpi Komunitarji jew nazzjonali rilevanti oħra, operaturi tas-sistema ta' trażmissjoni u partijiet interessati fis-suq oħra u bla ħsara għall-kompetenzi speċifiċi tagħhom: a) l-istabbiliment jew l-approvazzjoni, b'mod indipendenti u skond kriterji trasparenti, ta' tariffi tan-network irregolati u tal-komponenti tat-tariffi tan-network; b) li tiżgura l-konformità tal-operaturi tas-sistema ta' trażmissjoni u distribuzzjoni, u, meta dan ikun rilevanti, l-proprjetarji tas-sistema, kif ukoll kwalunkwe impriża tal-elettriku, mal-obbligi tagħhom skond din id-Direttiva u ma' leġiżlazzjoni rilevanti oħra tal-Komunità, inkluż f'dak li jirrigwarda l-kwistjonijiet transkonfinali; c) kooperazzjoni dwar kwistjonijiet transkonfinali mal-awtorità regolatorja nazzjonali jew l-awtoritajiet ║ ta' ▐ l-Istati Membri l-oħra u mal-Aġenzija inkluż li jkun żgurat li jkuen hemm kapaċità ta' interkonnessjoni biżżejjed bejn l-infrastrutturi ta' trażmissjoni biex tissodisfa evalwazzjoni effiċjenti u globali tas-suq u l-kriterju tas-sigurtà tal-provvista , mingħajr ma ssir diskriminazzjoni bejn l-impriżi ta' forniment fi Stati Membri differenti; d) il-konformità ma', u l-implimentazzjoni ta' kwalunkwe deċiżjoni rilevanti li torbot tal-Kummissjoni u tal-Aġenzija ║; e) tirrapporta kull sena dwar l-attività tagħha u dwar il-qadi ta' dmirijietha lill-Kummissjoni, lill-awtoritajiet rilevanti tal-Istati Membri u lill-Aġenzija ║. Dawn ir-rapporti għandhom jkopru l-passi kollha li ttieħdu u r-riżultati li nkisbu fir-rigward ta' kull wieħed mill-kompiti elenkati f'dan l-Artikolu; f) il-monitoraġġ tal-konformità mar-rekwiżiti tas-separazzjoni skond din id-Direttiva u leġiżlazzjoni Komunitarja rilevanti oħra u li jiżguraw li ma jkunx hemm sussidji inkroċati bejn l-attivitajiet ta' trażmissjoni, distribuzzjoni u forniment kif ukoll li jiżguraw li t-tariffi ta' distribuzzjoni u trażmissjoni jiġu ffissati minn qabel tal-perjodi relevanti li matulhom dawn se japplikaw ; g) tirrevedi l-pjanijiet ta' investiment tal-operaturi tas-sistema ta' trażmissjoni, u tipprovdi fir-rapport annwali tagħha valutazzjoni tal-pjan ta' investiment tal-operaturi tas-sistema ta' trażmissjoni fir-rigward tal-konsistenza tiegħu mal-pjan ta' l-investiment fin -network madwar l-Ewropa fuq firxa ta' għaxar snin kif imsemmi fl-Artikolu 2c(1) tar-Regolament (KE) Nru 1228/2003; il-pjan ta' investiment fuq 10 snin għandu joħloq inċentivi għall-promozzjoni ta' investimenti, u jiżgura li l-kwalità u l-kwantità tal-ħaddiema jkunu biżżejjed biex jissodisfaw l-obbligi tas-servizz; in-nuqqas ta' konformità mal-pjan ta' investiment fuq 10 snin mill-operatur relevanti għandu jirriżulta f'sanzjonijiet proporzjonali imposti mill-awtorità regulatorja nazzjonali fuq l-operatur skond ir-rakkomandazzjonijiet maħruġa mill-Aġenzija; h) l-approvazzjoni tal-pjanijiet ta' investiment annwali tal-operaturi tas-sistema ta' trażmissjoni; i) il-monitoraġġ tal-konformità mar-rekwiżiti tas-sigurtà u l-affidabbiltà tan-network, bl-iffissar jew l-approvazzjoni ta' standards u ta' rekwiżiti għall-kwalità tas-servizz u l-provvista u r-reviżjoni tar-prestazzjoni fil-passat f'termini ta' kwalità tas-servizz u tal-forniment u tar-regoli dwar is-sigurtà u l-affidabbiltà tan-network; j) tissorvelja l-livell ta' trasparenza, tiżgura l-konformità mal-obbligi ta' trasparenza min-naħa tal-impriżi tal-elettriku; k) l-inkoraġġiment tal-iżvilupp ta' kuntratti ta' provvista mingħajr interuzzjoni Ewropej; l) tissorvelja l-livell ta' ftuħ effettiv fis-suq u ta' kompetizzjoni fil-livelli ta' bejgħ bl-ingrossa u bl-imnut, inklużi l-boroż tal-elettriku prezzijiet domestiċi, rati tal-bdil, - kondizzjonijiet ta' pagament minn qabel adegwati li jirriflettu l-konsum reali, ir-rati tal-konnessjoni u l-qtugħ , l-ispejjeż għall-manutenzjoni u lmenti domestiċi f'forma miftiehma, u kwalunkwe tixkil jew restrizzjoni tal-kompetizzjoni f'koperazzjoni mal-awtoritajiet dwar il-kompetizzjoni, inkluż billi tipprovdi kull tagħrif rilevanti, filwaqt li tgħaddi l-każijiet rilevanti lill-awtoritajiet dwar il-kompetizzjoni rilevanti; m) il-monitoraġġ ta' prattiċi kuntrattwali restrittivi, inkluż klawżoli ta' esklussività, li jistgħu jimpedixxu konsumaturi mhux domestiċi milli jagħmlu kuntratt fl-istess ħin ma' iktar minn fornitur wieħed jew li jirrestrinġu l-għażla tagħhom li jagħmlu danu fejn xieraq, għandhom jinfurmaw lill-awtoritajiet nazzjonali tal-kompetizzjoni bi prattiċi bħal dawn; n) b’kunsiderazzjoni sħiħa għad-dispożizzjonijiet tat-Trattat, li jippromwovi l-ftehimiet fuq bażi ta' perjodi twal ta' żmien bejn il-konsumaturi u l-fornituri tal-enerġija li jikkontribwixxu għat-titjib tal-produzzjoni u d-distribuzzjoni tal-enerġija u fl-istess ħin jippermettu lill-konsumaturi li jaqsmu l-benefiċċji li jirriżultaw, sakemm ftehimiet bħal dawn jistgħu jikkontribwixxu wkoll għall-aħjar livell ta' investiment fil-qasam tal-enerġija; o) ir-rikonoxximent ta' libertà kuntrattwali fir-rigward ta' kuntratti fit-tul u l-possibiltà li jiġu konklużi kuntratti bbażati fuq l-assi sakemm dawn ikunu kompatibbli mal-leġiżlazzjoni Komunitarja; p) tissorvelja ż-żmien li jittieħed mill-impriżi ta' trażmissjoni u ta' distribuzzjoni biex isiru konnessjonijiet u tiswijiet u jiġu imposti sanzjonijiet skond il-linji gwida provduti mill-Aġenzija jekk tali konnessjonijiet u tiswijietjitwalu mingħajr raġuni valida; q) bla ħsara għall-kompetenza tal-awtoritajiet regolatorji l-oħra, tissorvelja standards għoljin ta' servizzi universali u pubbliku għall-elettriku u il-protezzjoni ta' klijenti vunnerabbli ▐; r) tiżgura li l-miżuri għall-ħarsien tal-konsumatur stipulati fl-Anness A jkunu effettivi u infurzati; s) tippubblika rakkomandazzjonijiet, mill-inqas fuq bażi annwali, dwar il-konformità tat-tariffi tal-forniment mal-Artikolu 3, billi, f'dawk ir-rakkomandazzjonijiet, tagħti attenzjoni xierqa lill-impatt fuq it-tħaddim tas-suq tal-prezzijiet regolati eżattament prezzijiet bil-ingrossa u dawk tal-klijent aħħari; t) jiġu rrappurtati lill-awtoritajiet nazzjonali tal-kompetizzjoni u lill-Kummissjoni dawk l-Istati Membri fejn it-tariffi regolati huma aktar baxxi mill-prezz tas-suq; u) tistabbilixxi regoli standard li jmexxu r-relazzjonijiet bejn il-konsumatur finali u l-fornituri, bejn id-distributuri u l-operaturi tas-sistema ta' kejl, li jkopru mill-anqas l-aċċess għall-konsumaturi għal data dwar il-konsum, inklużi l-prezzijiet u kull spiża marbuta miegħu, l-applikazzjoni ta' format armonizzat faċli biex jinftiehem għal data bħal din , il-ħlas minn qabel adegwat li jirrifletti l-konsum reali u l-aċċess pront għall-klijenti kollha għal din it-tip ta' data skond il-paragrafu (h) tal-Anness A; v) tissorvelja l-implimentazzjoni tar-regoli għar-rwoli u r-responsabbiltajiet tal-operaturi tas-sistema ta' trażmissjoni, tal-operaturi tas-sistema ta' distribuzzjoni, il-fornituri u l-klijenti u ta' partijiet oħrajn fis-suq skond ir-Regolament (KE) Nru 1228/2003; w) tissorvelja l-investiment fil-kapaċitajiet ta' ġenerazzjoni fir-rigward ta' sigurtà ta' provvista; x) teżerċita fejn xieraq id-dritt ta' veto fuq deċiżjonijiet dwar il-ħatra jew it-tkeċċija ta' persuni responsabbli għat-tmexxija ġenerali ta' operatur ta' sistema tat-trażmissjoni; y) l-iffissar jew l-approvazzjoni ta' tariffi tan-network u l-pubblikazzjoni tal-metodoloġija li ntużat biex jiġu ffissati tariffi bħal dawn; z) tistabbilixxi jew tapprova l-istandards għall-kwalità tas-servizz, għas-sorveljanza, għall-implimentazzjoni tagħhom u għall-impożizzjoni ta' sanzjonijiet għan-nuqqas ta' konformità magħhom; aa) is-sorveljanza tal-implimentazzjoni tal-miżuri ta' salvagwardja msemmija fl-Artikolu 24; ab) l-armonizzazzjoni ta' proċessi ta' skambju ta' data għall-proċessi tas-suq l-aktar importanti fuq livell reġjonali; ac) l-impożizzjoni ta' limiti massimi fil-prezzijiet fi swieq mhux kompetittivi għal perjodu definit sabiex jitħarsu l-konsumaturi kontra l-abbużi fis-suq, dawn limiti massimi jitpoġġew f'livell għoli biżżejjed biex ma jiskoraġġawx lil min daħal ġdid fis-suq jew l-espansjoni ta' kompetituri eżistenti; ad) il-verifika tal-politiki ta' manutenzjoni tal-operaturi tas-sistema ta' trażmissjoni; ae) l-iżvilupp, flimkien mal-awtoritajiet relevanti tal-ippjanar, ta' linji gwida rigward proċedura ta' liċenzjar limitata biż-żmien biex jiġu mħajra applikanti ġodda fil-ġenerazzjoni ta'l-elettriku u l-kummerċ; u af) jiġi assigurat li ċaqliq tal-prezzijiet bl-ingrossa jkun trasparenti. 2. Jekk Stat Membru hekk jipprovdi, id-doveri tas-sorveljanza msemmija fil-paragrafu 1 jistgħu jitwettqu minn awtorità oħra barra l-awtorità regolatorja nazzjonali. F'każ bħal dan, l-informazzjoni li tirriżulta minn dan il-monitoraġġ għandha titqiegħed għad-dispożizzjoni tal-awtorità regolatorja nazzjonali kemm jista' jkun malajr. Skond il-prinċipji ta' regolamentazzjoni aħjar, l-awtorità regolatorja nazzjonaligħandha, kif xieraq, tikkonsulta ma' operaturi tas-sistema ta' trażmissjoni u tikkopera mill-qrib ma' awtoritajiet nazzjonali rilevanti oħra fit-twettiq tad-doveri msemmija fil-paragrafu 1, filwaqt li tippreserva l-indipendenza tagħhom mingħajr preġudizzju tal-kompetenzi speċifiċi tagħhom. 3. Minbarra l-kompiti kkonferiti fuqu skond il-paragrafu 1, meta operatur tas-sistema indipendenti jkun inħatar skond l-Artikolu 10, l-awtorità regolatorja għandha: a) tissorvelja l-konformità tal-proprjetarju tas-sistema ta' trażmissjoni u l-operatur indipendenti tas-sistema mal-obbligi tiegħu skond dan l-Artikolu, u toħroġ penali għan-nuqqas ta' konformità skond il-paragrafu 5(d); b) tissorvelja r-relazzjonijiet u l-komunikazzjonijiet bejn l-operatur indipendenti tas-sistema u l-proprjetarju tas-sistema ta' trażmissjoni sabiex jiżgura l-konformità tal-operatur indipendenti tas-sistema mal-obbligi tiegħu, u b'mod partikolari għanhda tapprova l-kuntratti u taġixxi bħala awtorità għar-riżoluzzjoni tat-tilwim bejn l-operatur indipendenti tas-sistema u l-proprjetarju tas-sistema ta' trażmissjoni fir-rigward ta' kull ilment imressaq minn kwalunkwe parti skond il-paragrafu 10; c) bla ħsara għall-proċedura skond l-Artikolu 10(2c) ║, għall-ewwel pjan ta' l-ewwel għaxar snin għall-iżvilupp tan-netwerk, tapprova l-ippjanar tal-investimenti u l-pjan multijannwali għall-iżvilupp tan-netwerk ippreżentati kull sena mill-operatur tas-sistema indipendenti; d) tiżgura li t-tariffi tal-aċċess għan-netwerk miġburin mill-operaturi tas-sistema indipendenti jkunu jinkludu ħlas għall-proprjetarju jew proprjetarji tan-netwerk, li jipprovdi/u ħlas adegwat tal-assi tan-netwerk u ta' kwalunkwe investiment ġdid fihom; e) ikollha s-setgħat li twettaq spezzjonijiet fuq is-sede tal-proprjetarju tas-sistema ta' trażmissjoni u tal-operatur tas-sistema indipendenti; u f) tissorvelja l-użu tal-kirjiet għall-konġestjoni miġbura mill-operatur tas-sistema ta' trażmissjoni indipendenti f'konformità mal-Artikolu 6(6) tar-Regolament tal-Parlament Ewropew u tal-Kunsill (KE) Nru 1228/2003. 4. Fis-sorveljanza tas-swieq nazzjonali tal-elettriku skond il-paragrafu 1(1), inkluż is-sorveljanza tal-prezzijiet bl-ingrossa u bl-imnut, l-awtoritajiet regolatorji nazzjonali għandhom jadottaw metodoloġiji armonizzati li sar qbil fuqhom u li ġew approvati mill-Aġenzija. 5. L-Istati Membri għandhom jiżguraw li l-awtoritajiet regolatorji nazzjonali jingħatawlhom is-setgħat li jippermettulhom iwettqu d-dmirijiet imsemmija fil-paragrafi 1 u 2 b'mod effiċjenti u mingħajr dewmien. Għal dan il-għan, l-awtorità regolatorja nazzjonali għandu jkollha ║is-setgħa li: a) ║ toħroġ deċiżjonijiet li jorbtu dwar l-impriżi tal-elettriku; b) twettaq, f'kooperazzjoni mal-awtorità nazzjonali għall-kompetizzjoni, investigazzjonijiet dwar l-operat tas-swieq tal-elettriku, u tiddeċiedi, fin-nuqqas ta' ksur ta' regoli tal-kompetizzjoni, dwar kull miżura xierqa meħtieġa u proporzjonata għall-promozzjoni ta' kompetizzjoni effettiva u tiżgura l-operat kif suppost tas-suq ▐; c) tikseb kwalunkwe informazzjoni mill-impriżi tal-elettriku li tkun rilevanti għall-qadi tad-dmirijiet tagħha; inkluża kwalunkwe ġustifikazzjoni għaċ-ċaħda ta' aċċess għall-partijiet terzi,u kull informazzjoni dwar miżuri meħtieġa biex jissaħħaħ in-network, u għandha tikkoopera mal-awtoritajiet regolatorji tas-suq finanzjarju fejn meħtieġ; d) timponi sanzjonijiet effettivi, xierqa u disswassivi lil impriżi tal-elettriku li ma jikkonformawx mal-obbligi tagħhom skond din id-Direttiva jew kwalunkwe deċiżjoni tal-awtorità regolatorja jew tal-Aġenzija; e) twettaq investigazzjonijiet, bil-poteri rilevanti biex tmexxi ║ r-riżoluzzjoni ta' tilwim skond l-Artikoli 10 u 11; f) tapprova miżuri ta' salvagwardja kif imsemmi fl-Artikolu 24. 6. L-awtoritajiet regolatorji nazzjonali għandhom ikunu responsabbli għall-istabbiliment jew l-approvazzjoni qabel ma jidħlu fis-seħħ tat-termini u l-kundizzjonijiet għal: a) tqabbid u aċċess man-networks nazzjonali, inklużi tariffi tat-trasmissjoni u tad-distribuzzjoni u l-metodoloġija jew, b'mod alternattivi, il-metodoloġiji u s-sorveljanza tagħhom għat-twaqqif jew għall-approvazzjoni ta' tariffi ta' trasmissjoni jew ta' distribuzzjoni. Dawn it-tariffi għandhom jirriflettu l-ispejjeż attwali mġarrba, sakemm dawn l-ispejjeż jikkorrispondu ma' dawk ta' operatur effiċjenti u għandhom ikunu trasparenti. Huma għandhom jippermettu l-investimenti meħtieġa fin-networks li jsiru b'mod li jippermetti lil dawn l-investimenti li jaċċertaw il-vijabbiltà tan-networks. Dawn it-tariffi m'għandhomx jiddiskriminaw kontra min ikun daħal ġdid fis-suq; b) il-provizzjoni ta' servizzi li jibbilanċjaw li kemm jista' jkun possibbli għandhom jirriflettu l-ispiża reali u jkunu newtrali għad-dħul, filwaqt li jipprovdu inċentivi xierqa għall-utenti tan-networks biex jibbilanċjaw l-’input’ u l-“offtakes” tagħhom; għandhom ikunu ġusti u mingħajr diskriminazzjoni u bbażati fuq kriterji oġġettivi; c) aċċess għal infrastrutturi transkonfinali, inklużi l-proċeduri għall-allokazzjoni ta' kapaċità u l-immaniġġjar tal-konġestjoni; L-awtoritajiet regolatorji nazzjonali għandu jkollhom il-poter li jeħtieġu li l-operaturi ta' sistemi ta' trasmissjoni jimmodifikaw dawk it-termini u l-kundizzjonijiet. 7. Meta jiffissaw jew japprovaw it-termini u l-kundizzjonijiet jew il-metodoloġiji ta t-tariffi, u s-servizzi ta' bbilanċjar, l-awtoritajiet regolatorji nazzjonali għandhom jiżguraw li l-operaturi tan-network jingħataw inċentiva tajbabiżżejjed, kemm fit-tul kif ukoll fiż-żmien qasir, biex iżidu l-effiċjenzi, jinkoraġġixxu l-integrazzjoni tas-suq, jiżguraw is-sigurtà tal-provvista, u jappoġġjaw l-attivitajiet ta' riċerka. 8. L-awtoritajiet regolatorji nazzjonali għandhom jimmoniterjaw l-immaniġġjar tal-konġestjoni fis-sistemi nazzjonali tal-elettriku u fl-interkonnetturi. L-operaturi tas-sistema ta' trażmissjoni għandhom jissottomettu l-proċeduri tagħhom tal-immaniġġjar tal-konġestjoni, inkluża l-allokazzjoni tal-kapaċità, lill-awtoritajiet regolatorji nazzjonali għall-approvazzjoni. L-awtoritajiet regolatorji nazzjonali għandhom jitolbu emendi għal dawn il-proċeduri qabel ma japprovawhom. 9. L-awtoritajiet regolatorji nazzjonali għandu jkollhom l-awtorità li jirrikjedu lil operaturi tat-trasmissjoni u tad-distribuzzjoni, jekk meħtieġ, li jimmodifikaw it-termini u l-kundizzjonijiet, inklużi t-tariffi msemmija f'dan l-Artikolu, biex jaċċertaw li huma proporzjonati u applikati b'mod mhux diskriminatorju. F'każ ta' dewmien rigward l-istabbiliment tat-tariffi ta' trażmissjoni u distribuzzjoni, l-awtoritajiet regolatorji nazzjonali għandu jkollhom is-setgħa li jiffissaw tariffi ta' trażmissjoni u distribuzzjoni provizorji u jiddeċiedu dwar il-miżuri xierqa ta' kumpens fil-każ li t-tariffi finali jiddevjaw minn dawn it-tariffi provviżorji. 10. Kwalunkwe parti li jkollha lment kontra operatur tas-sistema tat-trasmissjoni jew distribuzzjoni b' relazzjoni mal-obbligi ta' dak l-operatur skond din id-Direttiva , tista' tirreferi l-ilment lill-awtorità regolatorja nazzjonali li, waqt li tkun qed taġixxi bħala awtorità li ssolvi t-tilwim, għandha tagħti deċiżjoni fi żmien xahrejn minn wara li din tkun irċeviet l-ilment. Dak il-perjodu jista' jiġi estiż b'xahrejn fejn tintalab aktar informazzjoni mill-awtoritajiet regolatorji nazzjonali. Dan il-perjodu jista' jiġi estiż bil-qbil tal-persuna li tkun għamlet l-ilment. ║ Id-deċiżjoni tal-aworità regolatorja nazzjonali għandha tkun vinkolanti sakemm ma tiġix irrevokata b'appell, u sal-waqt li sseħħ din ir-revoka. 11. Kwalunkwe parti li tkun affettwata u li jkollha d-dritt li tressaq ilment dwar deċiżjoni fuq metodoloġiji meħuda skond dan l-Artikolu jew, fejn l-awtorità regolatorja nazzjonali jkollha l-obbligu li tikkonsulta ruħha dwar it-tariffi jew il-metodoloġiji proposti, din tista', minn talanqas fi żmien xahrejn, jew f'perjodu iqsar kif deċiż mill-Istati Membri, wara l-pubblikazzjoni tad-deċiżjoni jew il-proposta għad-deċiżjoni, tissottometti l-ilment għall-istħarriġ. Tali lment ma għandux iwassal għal xi sospensjoni. 12. L-Istati Membri għandhom joħolqu mekkaniżmi xieraq u effiċjenti għar-regolament, kontroll u trasparenza sabiex jiġi evitat abbuż ta' posizzjoni dominanti, b'mod partikolari bi żvantaġġ għall-konsumaturi, u kwalunkwe aġir predatorju. Dawn il-mekkaniżmi għandhom iqisu d-disposizzjonijiet tat-Trattat, u b'mod partikolari l-Artikolu 82 tiegħu. 13. L-awtoritajiet regolatorji nazzjonali għandhom joħolqu servizz indipendenti għall-ilmenti jew skema ta' reparazzjoni alternattivi bħall-ombudsman indipendenti tal-enerġija jew korp tal-konsumaturi. Dak is-servizz jew skema għandu jkun responsabbli għall-itrattar effiċjenti tal-ilmenti u għandhom ikunu konformi mal-kriterji tal-aħjar prattika. L-awtorità regolatorja nazzjonali għandha tistipula standards u linji gwida dwar kif il-produtturi u l-operaturi tan-netwerk għandhom jitrattaw l-ilmenti. 14. L-Istati Membri għandhom jaċċertaw li jittieħdu l-passi xierqa, inklużi azzjoni amministrativa jew proċeduri kriminali b'mod konformi mal-liġi nazzjonali tagħhom, kontra l-persuni naturali jew legali responsabbli fejn ir-regoli tal-kunfidenzjalità imposti minn din id-Direttiva ma jkunux ġew rispettati. 15. L-ilmenti msemmija fil-paragrafi 10 u 11 għandhom ikunu bla ħsara għall-eżerċitu tad-drittijiet tal-appell taħt il-liġijiet Komunitarji u nazzjonali. 16. Id-Deċiżjonijiet meħuda mill-awtoritajiet regolatorji nazzjonali għandhom ikunu kompletament motivati u disponibbli għall-pubbliku biex jingħata spazju għall-iskrutinju legali. 17. L-Istati Membri għandhom jiżguraw li jeżistu mekkaniżmi xierqa fuq livell nazzjonali li bihom parti affettwata minn deċiżjoni ta' awtorità regolatorja nazzjonali jkollha d-dritt għall-appell lil entità ġudizzjarju nazzjonali j ew awtorità indipendenti nazzjonali oħra , li hija indipendenti mill-partijiet involuti u minn kull gvern. ▐ Artikolu 22d Reġim regolatorju għal kwistjonijiet transkonfinali 1. L-awtoritajiet regolatorji nazzjonali għandhom jikkooperaw mill-qrib u jikkonsultaw ma' xulxin, u għandhom jipprovdu 'l xulxin u l-Aġenzija b'kull informazzjoni meħtieġa għat-twettiq ta' dmirijiethom skond id-Direttiva. Dwar l-informazzjoni li tiġi skambjata, l-awtorità li tirċievi għandha tiżgura l-istess livell ta' kunfidenzjalità bħal tal-awtorità li tibgħat l-informazzjoni kkonċernata. 2. Sabiex ikun żgurat li, fejn ikun hemm swieq reġjonali tal-elettriku, l-integrazzjoni tagħhom tkun riflessa bi strutturi regolatorji xierqa. L-awtoritajiet regolatorji nazzjonali kkonċernati għandhom jiżguraw li, b'koperazzjoni mill-qrib ma' u taħt it-tmexxija tal-Aġenzija, jitwettqu mill-anqas id-dmirijiet regolatorji li ġejjin rigward is-swieq reġjonali: a) koperazzjoni mill-anqas fil-livell reġjonali biex jinkoraġġixxu l-ħolqien ta' arranġamenti ta' operat sabiex tiġi żgurata ġestjoni ottima tan-network, sabiex jiġu promossi skambji konġunti ta' elettriku u l-allokazzjoni ta' kapaċità transkonfinali, kif ukoll sabiex jippermettu livell xieraq ta' kapaċità ta' interkonnessjoni, inkluż permezz ta' interkonnessjoni ġdida fir-reġjun u bejn ir-reġjuni li jippermetti l-iżvilupp ta' kompetizzjoni effettiva u t-titjib tas-sigurtà tal-provvista; b) armonizzazzjoni għall-inqas fil-livell reġjonali relevanti tal-kodiċi kollha tekniku u tas-suq għall-operaturi relevanti tas-sistema ta' trażmissjoni u parteċipanti ewlenin oħra tas-suq; c) l-armonizzazzjoni tar-regoli li jikkontrollaw l-immaniġġjar tal-konġestjoni u d-distribuzzjoni mill-ġdid b'mod ġust tad-dħul u/jew tal-infiq għall-immaniġġjar tal-konġestjoni fost il-parteċipanti ewlenin kollha tas-suq; d) regoli li jiżguraw li l-proprjetarji u/jew il-maniġers ta' skambju/skambji tal-enerġija li joperaw “il-pool market” reġjonali relevanti huma kompletament indipendenti mill-proprjetarji u/jew mill-maniġers ta' 'generation assets'; 3. L-awtoritajiet regolatorji nazzjonali għandhom ikollhom id-dritt li jagħmlu ftehimiet bejniethom biex irawwmu koperazzjoni regolatorja, u l-azzjonijiet imsemmija fil-paragrafi 1 u 2 għandhom jitwettqu, kif xieraq, b'konsultazzjoni mill-qrib ma' awtoritajiet nazzjonali kkonċernati oħra u mingħajr preġudizzju għall-kompetenzi speċifiċi tagħhom. 4. L-Aġenzija għandha tiddeċiedi dwar ir-reġim regolatorju għall-infrastruttura li tgħaqqad mill-inqas żewġ Stati Membri: a) fuq talba konġunta mill-awtoritajiet regolatorji nazzjonali kompeteneti, jew, b) meta l-awtoritajiet regolatorji nazzjonali kompetenti ma jkunx irnexxielhom jilħqu qbil dwar ir-reġim regolatorju xieraq fi żmien sitt xhur mid-data meta l-fajl ġie ppreżentat lill-aħħar minn dawn l-awtoritajiet regolatorji. ▐ Artikolu 22e Konformità mal-Linji Gwida 1. Il-Kummissjoni jew kwalunkwe awtorità regolatorja nazzjonali ║ jistgħu jitolbu l-opinjoni tal-Aġenzija dwar il-konformità ta' deċiżjoni meħuda minn awtorità regolatorja b'linji gwida msemmija f'din id-Direttiva jew fir-Regolament (KE) Nru 1228/2003. 2. L-Aġenzija għandha tagħti l-opinjoni tagħha lill-Kummissjoni jew lill-awtorità regolatorja li tkun talbitha ║, rispettivament, u lill-awtorità regolatorja nazzjonali li tkun ħadet id-deċiżjoni kkonċernata fi żmien erba’ xhur mid-data tat-talba. 3. Meta l-awtorità regolatorja nazzjonali li tkun ħadet id-deċiżjoni in kwistjoni ma tikkonformax mal-opinjoni tal-Aġenzija fi żmien erba’ xhur mid-data tal-wasla, l-Aġenzija għandha tgħarraf lill-Kummissjoni b'dan. 4. Kwalunkwe awtorità regolatorja nazzjonali tista' tinforma lill-Kummissjoni fejn tqis li deċiżjoni meħuda minn awtorità regolatorja nazzjonali ma tikkonformax ma' linji ta' gwida msemmija f'din id-Direttiva jew fir-Regolament (KE) Nru 1228/2003 fi żmien xahrejn mid-data ta' dik id-Deċiżjoni. 5. Meta l-Kummissjoni, fi żmien xahrejn minn meta tkun ġiet infurmata mill-Aġenzija skond il-paragrafu 3 jew minn awtorità regolatorja skond il-paragrafu 4, u fuq l-inzjattiva tagħha stess fi żmien tliet xhur mid-data tad-deċiżjoni, issib li d-deċizjoni ta' awtorità regolatorja nazzjonali tqajjem dubji serji dwar il-kompatibilità tagħha mal-linji gwida msemmija f'din id-Direttiva jew fir-regolament (KE) Nru 1228/2003, il-Kummissjoni tista' tiddeċiedi li tibda l-proċeduri. Fdan il-każ, għandha tistieden lill-awtorità regolatorja nazzjonali u lill-partijiet għall-proċeduri quddiem l-awtorità regolatorja nazzjonali biex iressqu l-kummenti tagħhom. 6. Meta l-Kummissjoni tiddeċiedi li tibda l-proċeduri, fi żmien ║ erba’ xhur mid-data ta' din id-deċiżjoni, għandha toħroġ deċiżjoni finali: a) li ma tqajjimx oġġezzjonijiet kontra d-deċiżjoni tal-awtorità regolatorja; jew b) li tirrikjedi lill-awtorità regolatorja nazzjonali kkonċernata temenda jew tirtira d-deċiżjoni tagħha jekk tqis li ma kienx hemm konformità mal-linji gwida. 7. Meta l-Kummissjoni ma tkunx ħadet deċiżjoni biex tibda l-proċeduri jew deċiżjoni finali fil-perjodu ta' żmien stipulat fil-paragrafi 5 u 6 rispettivament, għandu jitqies li ma qajmitx oġġezzjonijiet kontra d-deċiżjoni tal-awtorità regolatorja nazzjonali. 8. L-awtorità regolatorja nazzjonali għandha tikkonforma mad-deċiżjoni tal-Kummissjoni biex temenda jew tħassar id-deċiżjoni fi żmien xahrejn u għandha tinforma lill-Kummissjoni skond dan. ▐ Artikolu 22f Żamma ta' reġistri 1. L-Istati Membri għandhom jesiġu li l-impriżi jżommu għad-dispożizzjoni tal-awtorità regolatorja nazzjonali, l-awtorità nazzjonali tal-kompetizzjoni u l-Kummissjoni, għal talanqas ħames snin, id-dejta rilevanti fir-rigward tat-tranżazzjonijiet kollha fil-kuntratti tal-forniment tal-elettriku u d-derivattivi elettriċi ma' klijenti bl-ingrossa u operaturi tas-sistema ta' trażmissjoni. 2. Id-dejta għandha tinkludi dettalji dwar karatteristiċi finanzjarji, bħal tul ta' żmien, regoli dwar il-forniment u l-għeluq tat-tranżazzjonijiet rilevanti, il-kwantità, id-dati u l-ħinijiet tal-eżekuzzjoni u l-prezzijiet tat-tranżazzjoni, u l-mezzi għall-identifikazzjoni tal-klijent bl-ingrossa kkonċernat, kif ukoll dettalji speċifiċi dwar il-pożizzjonijiet kollha miftuħin fil-kuntratti tal-forniment tal-elettriku u tad-derivattivi tal-elettriku. 3. L-awtorità regolatorja nazzjonali għandha tħejji rapport dwar ir-riżultati tal-investigazzjonijiet tagħha jew it-talba tagħha lill-parteċipanti fis-suq waqt li tiżgura li ma tiġix rilaxxata xi informazzjoni li tkun kummerċjalment sensittiva dwar atturi individwali fis-suq jew dwar tranżazzjonijiet individwali. ▐ ▐ 4. ║Dan l-Artikolu ma għandux joħloq obbligi addizzjonali fil-konfront tal-awtoritajiet imsemmija fil-paragrafu 1 għal entitajiet li jidħlu fil-kamp ta' applikazzjoni tad-Direttiva 2004/39/KE. 5. Fil-każ li l-awtoritajiet imsemmija fil-paragrafu 1 ikollhom bżonn l-aċċess għad-dejta miżmuma minn entitajiet li jidħlu fl-ambitu tad-Direttiva 2004/39/KE, l-awtoritajiet responsabbli skond dik id-Direttiva għandhom jipprovdu lil dawk l-awtoriatjiet ║ fil-paragrafu 1 bid-dejta meħtieġa.”